ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0646/96 υποβολή: Leonie van Bladel (PSE) προς το (18 Μαρτίου 1996)

Θέμα: Επικριτικός διάλογος με το Ιράν

Εδώ και μερικά χρόνια διεξάγει το Συμβούλιο επικριτικό διάλογο με την κρατική κυβέρνηση μεταξύ άλλων σχετικά με την επικήρυξη (φετφά) του Σαλμάν Ράσντι.

1. Μπορεί να αναφέρει το Συμβούλιο ποιό είναι το στοχείο που χαρακτηρίζει έναν διάλογο εως επικριτικό;

2. Είναι ικανοποιημένο το Συμβούλιο από τα αποτελέσματα του διεξαγόμενου επικριτικού διαλόγου;

3. Ποιά είναι τα αποτελέσματα αυτά;

4. Φρονεί το Συμβούλιο ότι ο επικριτικός διάλογος αποτελεί αξιόλογο μέσο για την εξωτερική πολιτική, και εάν ναι, γιατί;

Κοινή απάντηση στις γραπτές ερωτήσεις E-0645/96 και E-0646/96 (25 Ιουνίου 1996)

Το Συμβούλιο γνωρίζει τη δημόσια δήλωση στην οποία αναφέρεται η αξιότιμη βουλευτής καθώς και άλλες δηλώσεις στις οποίες προέβησαν εκπρόσωποι της κυβέρνησης του Ιράν σχετικά με την επικήρυξη του Σαλμάν Ράσντι και έχει σημειώσει το περιεχόμενό τους. Η Ευρωπαϊκή Ένωση απηύθυνε επανειλημμένες εκκλήσεις στις ιρανικές αρχές να συνενώσουν τις προσπάθειές τους με τις προσπάθειες της ΕΕ προκειμένου να επιτύχουν μια ικανοποιητική λύση όσον αφορά το Σαλμάν Ράσντι. Τον Απρίλιο του 1995, η ΕΕ ζήτησε από το Ιράν διαβεβαιώσεις για την ασφάλεια του κ. Ράσντι. Το Ιράν δεν έχει ακόμη δώσει τις διαβεβαιώσεις αυτές, αλλά οι συζητήσεις μεταξύ της ΕΕ και του Ιράν συνεχίζονται.

Στόχος της πολιτικής της Ευρωπαϊκής Ένωσης για το Ιράν είναι να οδηγήσει στη βελτίωση της ιρανικής συμπεριφοράς. Ο κριτικός διάλογος που απορρέει από τα συμπεράσματα του Ευρωπαϊκού Συμβουλίου του Εδιμβούργου του Δεκεμβρίου 1992 είναι και παραμένει η βάση των σχέσεων της ΕΕ με το Ιράν. Ο κριτικός διάλογος αντικατοπτρίζει την ανησυχία για την ιρανική συμπεριφορά και «ζητά τη βελτίωση σε ορισμένους τομείς, ιδίως των ανθρωπίνων δικαιωμάτων, της θανατικής ποινής που επέβαλε ο φετφάς του Αγιατολλάχ Χομεϊνί στο συγγραφέα Σαλμάν Ράσντι, η οποία είναι αντίθετη με το διεθνές δίκαιο, και της τρομοκρατίας». Επίσης προβλέπει τη δυνατότητα να εξετασθούν οι πολιτικές του εφοδιασμού του Ιράν σε όπλα και η προσέγγισή του όσον αφορά την ειρηνευτική διαδικασία της Μέσης Ανατολής. Κατά τις τακτικές και δύσκολες συνεδριάσεις που πραγματοποιήθηκαν στα πλαίσια του κριτικού διαλόγου από το 1993, η Ευρωπαϊκή Ένωση κατέστησε επανειλημμένα σαφές ότι ενδεχόμενη βελτίωση στους τομείς αυτούς θα είναι σημαντική για τον καθορισμό του βαθμού ανάπτυξης στενότερων σχέσεων και εμπιστοσύνης.

Μέσω του κριτικού διαλόγου και άλλων πρωτοβουλιών, όπως η πίεση που ασκεί η ΕΕ για την έκδοση δριμείων ψηφισμάτων και δηλώσεων για το Ιράν στη Γενική Συνέλευση του ΟΗΕ και στην Επιτροπή για τα Ανθρώπινα Δικαιώματα του ΟΗΕ, η Ευρωπαϊκή Ένωση κατόρθωσε να προκαλέσει διεθνή ευαισθητοποίηση έναντι της συμπεριφοράς του Ιράν. Μολονότι το Ιράν δεν έχει ακόμη ανταποκριθεί θετικά στις ενέργειες αυτές, η ΕΕ ευελπιστεί ότι η άσκηση σταθερής πίεσης εκ μέρους της και εκ μέρους της διεθνούς κοινότοτας θα επιφέρει την επιδιωκόμενη βελτιωμένη συμπεριφορά.
ΓΡΑΠΤΗ ΕΡΩΤΗΣΗ E-1238/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: Μόλυνση των θαλασσίων πεύκων του Τιγκούλιο

Το μικρόβιο Matsucoccus Feytaudi duc., ήδη από τη δεκαετία του '80 έχει προσβάλει τα θαλάσσια πεύκα της περιοχής Τιγκούλιο. Σήμερα η μόλυνση επεκτείνεται ανησυχητικά σε όλη τη Λιγουρία και ιδιαίτερα στην περιοχή Cinque Terre.

Γίνεται λόγος για άνω των διακοσίων χιλιάδων υψηλόκορμων δένδρων που προορίζονται να σαπίσουν κατά τα προσεχή έτη.

Γνωρίζει η Επιτροπή το φαινόμενο αυτό και δεν θεωρεί σκόπιμο να παρέμβει άμεσα ή τουλάχιστον να ζητήσει προγραμματισμένη και πλήρη παρέμβαση απολύμανσης για να σωθεί η περιβαλλοντική κληρονομιά προβλέποντας πιθανές καταστροφικές πυρκαγιές;

Απάντηση του κ. Fischler εξ ονόματος της Επιτροπής (19 Ιουνίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-632/96 του κ. Parodi ((EE C 217 της 26.07.1996, σελ. 82. )).
ΓΡΑΠΤΗ ΕΡΩΤΗΣΗ E-0337/96 υποβολή: Josι Apolinαrio (PSE) προς την Επιτροπή (22 Φεβρουαρίου 1996)

Θέμα: Ενημερωτική δράση που προβλέπεται για το 1996

Μπορεί η Επιτροπή να αναφέρει εάν, στο πλαίσιο των ενημερωτικών δράσεων που προβλέπονται για το 1996 (euro, Διακυβερνητική Διάσκεψη κτλ.) κυρίως μέσω της διαφήμισης, θα απευθυνθεί στους τοπικούς και περιφερειακούς ραδιοφωνικούς σταθμούς; (Αναφέρομαι, π.χ., σε κράτη μέλη όπως η Πορτογαλία, όπου οι τοπικοί σταθμοί έχουν μεγάλο ποσοστό ακροαματικότητας).

Απάντηση του κ. Oreja εξ ονόματος της Επιτροπής (26 Απριλίου 1996)

Η Επιτροπή συμμερίζεται πλήρως την ανησυχία του Αξιότιμου Μέλους του Κοινοβουλίου. Οι τοπικοί ραδιοφωνικοί σταθμοί, είτε είναι εμπορικοί είτε δημοτικοί, παρουσιάζουν σημαντικές ιδιαιτερότητες όσον αφορά την αποτελεσματικότητα των ενημερωτικών ενεργειών προτεραιότητας. Πράγματι, οι σταθμοί αυτοί απευθύνονται σε ένα κοινό το οποίο συχνά δεν έχει πρόσβαση σε άλλα είδη μέσων ενημέρωσης. Επιπλέον, αρνούνται συχνά να μεταδώσουν, ανάλογα με την ευαισθησία τους και τις προσδοκίες του κοινού τους, διάφορα μηνύματα. Εκτός από τις αγορές διαφημιστικών χώρων που είναι δαπανηρές, η Επιτροπή προτίθεται να προχωρήσει στη δημιουργία πραγματικών εταιρικών σχέσεων.

Οι ραδιοφωνικοί σταθμοί ενδιαφέρονται για τη δημιουργία τέτοιων σχέσεων ιδίως όταν δεν διαθέτουν δημοσιογράφους ειδικευμένους στα ευρωπαϊκά θέματα. Υπ' αυτό το πνεύμα η Επιτροπή ασχολείται με την διαμόρφωση και την έκδοση των ενημερωτικών μηνυμάτων σχετικά με την Ευρωπαϊκή Ένωση τα οποία θα μεταδίδονται εθελοντικά από τους τοπικούς σταθμούς. Το σύστημα αυτό αποδείχθηκε αποτελεσματικό και στη Γαλλία που χρησιμοποιήθηκε πειραματικά το ποσοστό μετάδοσης μηνυμάτων ήταν πολύ υψηλό.

Επίσης, το γραφείο της αντιπροσωπείας της Επιτροπής στη Γαλλία επανέλαβε πειραματικά αυτή την ενέργεια στο πλαίσιο μιας δράσης για το «εύρο». Η συμβουλευτική ομάδα εργασίας της Επιτροπής και του Συμβουλίου θα ενημερωθεί πλήρως σχετικά με τις επιπτώσεις αυτής της πρότυπης ενέργειας. Προς το παρόν εξετάζεται το ενδεχόμενο χρησιμοποίησης της και στα άλλα κράτη μέλη.

Η χρησιμοποίηση των περιφερειακών και τοπικών ραδιοφωνικών σταθμών υλοποιεί την επιθυμία για προσέγγιση των ευρωπαίων πολιτών, την οποία είχε εκφράσει επανειλημμένα η Επιτροπή. Υπ' αυτό το πνεύμα εξετάζονται διάφορες προτάσεις συνεργασίας με βάση τη σχετική βαρύτητα των διάφορων μέσων ενημέρωσης σύμφωνα με τις περιφερειακές και τοπικές ιδιαιτερότητες.
ΓΡΑΠΤΗ ΕΡΩΤΗΣΗ E-0682/96 υποβολή: Thomas Megahy (PSE) προς το (27 Μαρτίου 1996)

Θέμα: Αντιμετώπιση των βρετανών οπαδών του ποδοσφαίρου σε άλλα κράτη μέλη

Οι βρετανοί οπαδοί ποδοσφαιρικών ομάδων βρίσκονται στη διεθνή μαύρη λίστα «χούλιγκανς» ενώ δεν έχουν καταδικαστεί ποτέ. Μερικοί έχουν ήδη φυλακισθεί ή απελαθεί χωρίς να δικαστούν στην Ολλανδία και σε άλλα κράτη μέλη. Το πρόβλημα φαίνεται να δημιουργείται εξαιτίας της πρακτικής να εγγράφεται το όνομα κάθε βρετανού που συλλαμβάνεται σε ποδοσφαιρικό αγώνα (ή κατά τη διάρκεια ταξιδιού που συνδέεται με ποδοσφαιρικούς αγώνες) σε μηχανογραφημένο αρχείο ακόμα και στην περίπτωση που δεν υπάρχουν κατηγορίες, ή στην περίπτωση που το άτομο απαλλάσσεται, ή ακόμα και αν η κατηγορία είναι ένα ασήμαντο θέμα που δεν περιλαμβάνει διατάραξη της δημόσιας τάξης ή βίαιη συμπεριφορά (όπως στην περίπτωση 123 οπαδών της Leeds United που συνελήφθησαν στο Αϊντχόβεν για τεχνική παράβαση δηλαδή επειδή δεν έφεραν τα διαβατήριά τους). Αυτά τα μηχανογραφημένα αρχεία γνωστοποιούνται στις αστυνομικές δυνάμεις σε διάφορα κράτη μέλη.

Σκοπεύει το Συμβούλιο να λάβει μέτρα έτσι ώστε τα συστήματα που έχουν δημιουργηθεί για τον έλεγχο της βίας και του εγκλήματος να μην χρησιμεύουν στην παρενόχληση αθώων ατόμων που ασκούν το δικαίωμά τους να διακινούνται ελεύθερα μέσα στην Ευρωπαϊκή Ένωση ασκώντας μια νόμιμη δραστηριότητα;

Απάντηση (27 Ιουνίου 1996)

1. Η δημόσια ασφάλεια κατά την διάρκεια αθλητικών εκδηλώσεων αποτελεί το αντικείμενο της Ευρωπαϊκής Σύμβασης της 19ης Αυγούστου 1985, η οποία καταρτίστηκε υπό την αιγίδα του Συμβουλίου της Ευρώπης, καθώς και δύο συστάσεων του Συμβουλίου της 30ής Νοεμβρίου 1993 και της 22ας Απριλίου 1996. Η Ευρωπαϊκή σύμβαση αφορά την βία και την ανάρμοστη συμπεριφορά των θεατών κατά την διάρκεια αθλητικών εκδηλώσεων και δη ποδοσφαιρικών αγώνων. Η σύσταση του Συμβουλίου της 30ής Νοεμβρίου 1993 αφορά την ευθύνη των διοργανωτών αθλητικών εκδηλώσεων, ενώ η σύσταση της 22ας Απριλίου 1996 περιέχει κατευθύνσεις για την πρόληψη και καταστολή των επεισοδίων που μπορούν να ξεσπάσουν κατά την διάρκεια ποδοσφαιρικών αγώνων.

2. Οι διοργανωτές αθλητικών εκδηλώσεων και οι αστυνομικές υπηρεσίες των κρατών μελών έχουν επιφορτισθεί με την εφαρμογή της σύμβασης και των συστάσεων. Για τον σκοπό αυτόν έχει συσταθεί δίκτυο ανταποκριτών μεταξύ των κρατών μελών, δια του οποίου ανταλλάσσονται πληροφορίες για τον αριθμό των θεατών και για τα διάφορα μεταφορικά μέσα που ενδέχεται να χρησιμοποιήσουν οι θεατές αυτοί. Μοναδικός σκοπός αυτής της ανταλλαγής πληροφοριών είναι να ενισχύεται η ασφάλεια κατά την διάρκεια των αθλητικών εκδηλώσεων.

3. Όσον αφορά την προστασία των δεδομένων, θα πρέπει να υπομνησθούν η Ευρωπαϊκή Σύμβαση της 28ης Ιανουαρίου 1981 περί προστασίας των προσώπων από την αυτοματοποιημένη επεξεργασία πληροφοριών προσωπικού χαρακτήρα και η σύσταση R(87)15 της Επιτροπής των Υπουργών (Συμβούλιο της Ευρώπης) της 17ης Σεπτεμβρίου 1987 για την ρύθμιση της χρήσης δεδομένων προσωπικού χαρακτήρα από την αστυνομία.
ΓΡΑΠΤΗ ΕΡΩΤΗΣΗ αριθ. 1235/96 του Amedeo AMADEO προς την Επιτροπή. Χρηματοδοτήσεις ΕΕ στη Βορειοδυτική Ιταλία



Επίσημη Εφημερίδα αριθ. C 280 της 25/09/1996 σ. 0121



ΓΡΑΠΤΗ ΕΡΩΤΗΣΗ E-1235/96 υποβολή: Amedeo Amadeo (NI) προς την Επιτροπή (23 Μαΐου 1996) Θέμα: Χρηματοδοτήσεις ΕΕ στη Βορειοδυτική Ιταλία Θα μπορούσε να αναφέρει η Επιτροπή για το έτος 1995 ποια ποσά και σε σχέση με ποια μέτρα χορηγήθηκαν χρηματοδοτήσεις ΕΕ στους ιταλικούς νομούς Λομβαρδίας, Πεδεμοντίου, Λιγουρίας και Κοιλάδας της Αόστης βάσει των ακολούθων ταμείων/προγραμμάτων: 1. Ευρωπαϊκό Ταμείο Περιφερειακής Ανάπτυξης (ΕΤΠΑ) 2. Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - Τμήμα Προσανατολισμού 3. Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) - Τμήμα Εγγυήσεων 4. Ευρωπαϊκό Κοινωνικό Ταμείο (ΕΚΤ) 5. Ερευνητικά προγράμματα της Ευρωπαϊκής Κοινότητας 6. Κοινοτικά προγράμματα στον τομέα του περιβάλλοντος 7. Λοιπα κοινοτικά προγράμματα Κοινή απάντηση του κ. Santer εξ ονόματος της Επιτροπής (24 Απριλίου 1997) Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-1479/96 υποβολή: Αλέξανδρος Αλαβάνος (GUE/NGL) προς την Επιτροπή (12 Ιουνίου 1996)

Θέμα: Πορεία του Υποπρογράμματος 3 Ιονίων Νήσων, Μέτρο 2: «Υγεία - Πρόνοια» του 2ου ΚΠΣ

Στο Μέτρο 3.2 του ΠΕΠ Ιονίων Νήσων προβλέπονται χρηματοδοτήσεις για Υγεία -Πρόνοια που αφορούν την περιφέρεια. Το μέτρο αφορά:

- Βελτιώσεις και επεκτάσεις νοσοκομείων και ανέγερση νέου Νοσοκομείου Κερκύρας με παράλληλη αύξηση των νοσοκομειακών κλινών 7

- Βελτιώσεις Κέντρων Υγείας και Αγροτικών Ιατρείων, βελτίωση υποδομής και δημιουργία νέων αγροτικών ιατρείων 7

- Εξοπλισμοί των ανωτέρω με τον απαραίτητο ηλεκτρομηχανικό και ιατρικό εξοπλισμό 7

Η κατανομή των χρηματοδοτήσεων προέβλεπε 2.320.000 Ecu για το 1994 και 4.350.000 Ecu για το 1995.

1. Τι ποσοστό απορρόφησης υπάρχει για το 1994 και το 1995;

2. Εάν υπάρχουν καθυστερήσεις απορρόφησης, ποιες είναι οι κύριες αιτίες αυτών;

3. Μπορούν να παρουσιαστούν στοιχεία εξέλιξης του φυσικού αντικειμένου;

Κοινή απάντηση της κας Wulf-Mathies εξ ονόματος της Επιτροπής στις γραπτές ερωτήσεις E-1479/96, E-1480/96, E-1481/96, E-1482/96, E-1483/96, E-1484/96, E-1485/96 και E-1486/96 (26 Ιουνίου 1996)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0888/96 υποβολή: Odile Leperre-Verrier (ARE) προς την Επιτροπή (17 Απριλίου 1996)

Θέμα: Καθιέρωση ευρωπαϊκής θητείας για τους νέους

Μπορεί να αναφέρει η Επιτροπή σε ποιούς τύπους δράσης θα δοθεί προτεραιότητα κατά το πρώτο στάδιο εφαρμογής του σχεδίου καθιέρωσης ευρωπαϊκής εθελοντικής θητείας για τους νέους;

Εις ό,τι αφορά τις γενικούς ενδιαφέροντος δραστηριότητες στον κοινωνικό τομέα (σχολική υποστήριξη, ενσωμάτωση νέων ή μειονεκτούντων ατόμων) έχει προβλεφθεί η ανάπτυξη δράσεων εκπαίδευσης στις νέες τεχνολογίες (πληροφορική, πολυμέσα κλπ.);

Μπορεί επίσης η Επιτροπή να παράσχει διευκρινίσεις ως προς το προφίλ των νέων υποψηφίων εθελοντών; Προβλέπεται η κατανομή τους ανά χώρα, ηλικία, φύλο, κατάρτιση; Στο πλαίσιο αυτό, διαθέτει η Επιτροπή πληροφορίες σχετικά με τις υποδομές που θα επέτρεπαν την υποδοχή των νέων αυτών;

Κοινή απάντηση της κας Cresson εξ ονόματος της Επιτροπής στις γραπτές ερωτήσεις E-0888/96 και E-1065/96 (28 Μαΐου 1996)

Η Επιτροπή εισήλθε πλέον στη φάση εφαρμογής της δοκιμαστικής δράσης της ευρωπαϊκής εθελοντικής θητείας για τους νέους, η οποία αρχίζει αυτό το έτος, χάρη κυρίως στην υποστήριξη του Κοινοβουλίου.

Η Επιτροπή εντόπισε σειρά δικτύων τα οποία θα υποδεχτούν 50 περίπου νέους εθελοντές σε καινότομες δραστηριότητες εθελοντικής θητείας σε διάφορους προκαθορισμένους τομείς (προστασία του περιβάλλοντος, πολιτισμικές δραστηριότητες και εθελοντική θητεία, συμμετοχή των νέων σε μειονεκτούντες κύκλους διακρατικών ενεργειών εθελοντικής θητείας). Εξάλλου, στο τέλος του μήνα Ιουνίου 1996 θα λάβει χώρα επιλογή σχεδίων, βάσει των σχεδίων που υπέβαλαν οι ευρωπαϊκές οργανώσεις εθελοντικής θητείας. Τέλος η Επιτροπή οργανώνει, με τα εθνικά γραφεία του προγράμματος «Νεολαία για την Ευρώπη», επιλογή σχεδίων σε αποκεντρωμένο επίπεδο, τα αποτελέσματα της οποίας θα καταστούν γνωστά το φθινόπωρο 1996.

Η Επιτροπή έδωσε το γενικό πλαίσιο σε ό,τι αφορά τις δραστηριότητες οι οποίες είναι κατάλληλες να ενταχθούν στο πλαίσιο αυτής της δράσης, μέσω του εγγράφου εργασίας της «προσανατολισμοί για την ευρωπαϊκή εθελοντική θητεία των νέων» ((Έγγρ. SEC(95) 2268. )) το οποίο απεστάλη για ενημέρωση στο Κοινοβούλιο. Η φύση των προτεινόμενων ενεργειών στους εθελοντές θα εξαρτηθεί προφανώς εν μέρει από τις προσφορές για υποδοχή νέων, τις οποίες θα εγκρίνει η Επιτροπή. Η Επιτροπή συμμερίζεται τη γνώμη του αξιότιμου βουλευτή για το ενδιαφέρον ενδεχόμενης συμπερίληψης ορισμένων ενεργειών που δημιουργούν προσβάσεις στις νέες τεχνολογίες στο πλαίσιο της δοκιμαστικής δράσης, εφόσον τα σχέδια αυτά εισέρχονται στο γενικό πλαίσιο όπως περιγράφεται παραπάνω.

Η Επιτροπή θέσπισε την αρχή να συμμετέχουν στην ευρωπαϊκή εθελοντική θητεία όλοι οι νέοι οι οποίοι ενδιαφέρονται να συμμετάσχουν σ' αυτή τη δράση, χωρίς καμία διάκριση. Στην παρακολούθηση και στην αξιολόγηση της δράσης, η Επιτροπή θα δώσει ιδιαίτερη προσοχή στην ανάλυση της συμμετοχής των νέων από διάφορα κράτη μέλη, ομάδες ηλικιών, φύλων και κοινωνικών κύκλων. Εξάλλου, θα αναπτυχθούν θετικά μέτρα για να διευκολυνθεί η συμμετοχή των λιγότερο ευνοουμένων νέων σ' αυτή τη δράση.
ΓΡΑΠΤΗ ΕΡΩΤΗΣΗ E-0716/96 υποβολή: Michθle Lindeperg (PSE) προς την Επιτροπή (26 Μαρτίου 1996)

Θέμα: Ορισμός του «πρόσφυγα» κατά τη Σύμβαση της Γενεύης - προσωρινή προστασία

Το Συμβούλιο ενέκρινε πρόσφατα κοινή θέση σχετικά με τον ορισμό του «πρόσφυγα» κατά το άρθρο 1Α της Σύμβασης της Γενεύης.

Η θέση αυτή επιλέγει μια περιοριστική ερμηνεία του διωγμού εκ μέρους τρίτων 7 δεν επιτρέπει την παροχή προστασίας στα άτομα που διώκονται από μη κρατικές ομάδες, όταν οι δημόσιες αρχές παραμένουν αδρανείς χωρίς η αδράνειά τους να έχει εκούσιο χαρακτήρα.

Σκοπεύει η Επιτροπή να εγκρίνει ένα κοινό όργανο προσωρινής προστασίας που θα παρέχει στα ανωτέρω άτομα ένα καθεστώς το οποίο θα τους επιτρέπει αφενός να είναι προστατευμένα και αφετέρου να μπορούν να ζουν σε συνθήκες αξιοπρέπειας στο έδαφος της Ευρωπαϊκής Κοινότητας;

Απάντηση της κ. Gradin εξ ονόματος της Επιτροπής (13 Μαΐου 1996)

Το Αξιότιμο Μέλος του Κοινοβουλίου αναφέρεται στην κοινή θέση της 4ης Μαρτίου 1996 ((ΕΕ L 63 της 13.03.1996. )) που αφορά την εναρμονισμένη εφαρμογή του άρθρου 1α της Συνθήκης της Γενεύης του 1951 που αφορά ορισμό του «πρόσφυγα».

Η κοινή θέση θα πρέπει να θεωρηθεί ως μία προσπάθεια των 15 κρατών μελών να συμφωνήσουν σε κοινές αρχές για την εφαρμογή του άρθρου 1α κατά παρόμοιο τρόπο σε όλη την Ένωση. Το έγγραφο δεν προσπαθεί να αλλάξει τους όρους υπό τους οποίους τα κράτη μέλη μπορούν να επιτρέψουν ή να μην επιτρέψουν σε ένα πρόσωπο να παραμείνει εντός της επικράτειάς του.

Η συμφωνία αναφέρεται ειδικά στο δύσκολο θέμα της δίωξης εκ μέρους τρίτων, δηλαδή στην περίπτωση που κάποιος απειλείται όχι από τις κρατικές αρχές αλλά από τρίτους. Εάν σε μια τέτοια περίπτωση αδρανήσει σκοπίμως κάποια κυβέρνηση, η κοινή θέση αναφέρει σαφώς ότι θα μπορούσε να εξετασθεί το ενδεχόμενο να αναγνωρισθεί ως πρόσφυγας το εν λόγω άτομο. Αντιθέτως, εάν ακουσίως παραμείνει αδρανής κάποια κυβέρνηση, τα κράτη μέλη θα αποφασίσουν σύμφωνα με την εθνική δικαστική πρακτική εάν στο πρόσωπο αυτό θα χορηγηθεί το καθεστώς του πρόσφυγα ή όχι. Το έγγραφο αναφέρει επίσης ότι αυτοί που ζητούν πολιτικό άσυλο ενδέχεται να πληρούν τις προϋποθέσεις και για άλλου είδους προστασία σύμφωνα με την εθνική νομοθεσία. Αυτή η κοινή θέση συνεπώς δεν θα μειώσει κατά κανένα τρόπο το βαθμό προστασίας που παρέχεται προς το παρόν από τα κράτη μέλη στα θύματα διώξεων από τρίτους.

Η Επιτροπή έχει επανειλημμένα επισημάνει την ανάγκη να εξετασθεί το θέμα της χορήγησης προσωρινής προστασίας. Τα σχέδια προσωρινής προστασίας είχαν σπανίως χρησιμοποιηθεί στην Ένωση πριν την βοσνιακή σύγκρουση. Όταν ξέσπασε ο πόλεμος αυτός καθορίστηκαν γρήγορα σε πολλά κράτη μέλη οι όροι χορήγησης προσωρινής προστασίας. Δεν υπήρχε όμως χρόνος για συντονισμό και διαβούλευση. Για το λόγο αυτό δεν προκαλεί έκπληξη το γεγονός ότι τα υφιστάμενα συστήματα προσωρινής προστασίας διαφέρουν από το ένα κράτος μέλος στο άλλο. Η Επιτροπή πιστεύει ότι είναι πλέον καιρός να εξετασθεί η παρούσα κατάσταση και να ξεκινήσει μια συζήτηση σχετικά με τα μελλοντικά συστήματα προσωρινής προστασίας.
ΓΡΑΠΤΗ ΕΡΩΤΗΣΗ E-0271/96 υποβολή: Αλέξανδρος Αλαβάνος (GUE/NGL) προς την Επιτροπή (15 Φεβρουαρίου 1996)

Θέμα: Ένταξη του Επιμελητηρίου Δωδεκανήσου στο EURO-INFO CENTERS

Το Επιμελητήριο Δωδεκανήσου, οργάνωση με ιδαίτερη δραστηριότητα στην περιοχή των νησιών της Δωδεκανήσου, κάτω από δύσκολες συνθήκες λόγω του νησιωτικού και απόμακρου χαρακτήρα της, της έλλειψης επαρκούς υποδομής και της δυσκολίας στην πρόσβαση πληροφόρησης, έχει ζητήσει από το 1989 την είσοδό του στο δίκτυο των «ευρωθυρίδων» (EURO-INFO CENTERS).

Η απάντηση ήταν ότι από αυτή την περιοχή είχε ενταχθεί ο ΕΟΜΕΧ Μυτιλήνης γεγονός που δεν επέτρεπε την ένταξη στο δίκτυο ενός δεύτερου οργανισμού από την ίδια περιοχή. Έγινε γνωστό, όμως, ότι πρόσφατα σταμάτησαν τις δραστηριότητές τους δύο «ευρωθυρίδες» από την Ελλάδα (της Μυτιλήνης και της Αλεξανδρούπολης).

Ύστερα από αυτό ερωτάται η Επιτροπή αν πρόκειται να επανεξετάσει και να δεχθεί το αίτημα του Επιμελητηρίου Δωδεκανήσου για ένταξή του στο δίκτυο των «ευρωθυρίδων» γεγονός που θα συμβάλει και θα βοηθήσει στην στήριξη των επιχειρήσεων της Δωδεκανήσου, μίας περιοχής που, παρά το νησιώτικο χαρακτήρα της, παρουσιάζει τον υψηλότερο δείκτη επιχειρηματικότητας (20.000 επιχειρήσεις, κύρια ΜΜΕ) σε περιφερειακό επίπεδο στην Ελλάδα.

Απάντηση του κ. Παπουτσή εξ ονόματος της Επιτροπής (8 Μαρτίου 1996)

Το δίκτυο των Euro-Info-Centres (EIC) αποτελεί βασικό στοιχείο της απόφασης του Συμβουλίου της 14ης Ιουνίου 1993 σχετικά με πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτικής υπέρ των επιχειρήσεων, ιδίως των μικρομεσαίων (ΜΜΕ), στην Κοινότητα ((ΕΕ L 161 της 2.07.1993. )), η οποία καλύπτει το χρονικό διάστημα μέχρι τις 31 Δεκεμβρίου 1996.

Ένα τρίτο πολυετές πρόγραμμα, το οποίο θα καλύπτει το χρονικό διάστημα 1997-2000, είναι υπό προετοιμασία. Η Επιτροπή, στη νέα πρόταση απόφασης που θα διαβιβάσει στο Συμβούλιο καθώς και στο Κοινοβούλιο, στην Οικονομική και Κοινωνική Επιτροπή και στην Επιτροπή των Περιφερειών, θα ταχθεί, πιθανόν, υπέρ της ενίσχυσης του ρόλου του δικτύου EIC. Επιπλέον, ενδέχεται να προτείνει μια διαδικασία αναπροσαρμογής της σύνθεσης του δικτύου.

Η εξέταση των υποψηφιοτήτων για διάφορα κράτη μέλη, συμπεριλαμβανομένης και της Ελλάδας, θα πρέπει να γίνει λαμβάνοντας υπόψη το συνολικό πλαίσιο της διαδικασίας αυτής. Η υποψηφιότητα του Εμπορικού Επιμελητηρίου της Δωδεκανήσου θα μπορούσε, συνεπώς, να εξεταστεί σε αυτό το πλαίσιο, λαμβάνοντας υπόψη τη γεωγραφική ιδιαιτερότητα της περιοχής και τις τρέχουσες ανάγκες πληροφόρησης των επιχειρήσεων από το δίκτυο.
ΓΡΑΠΤΗ ΕΡΩΤΗΣΗ E-0021/96 υποβολή: Frederik Willockx (PSE) προς την Επιτροπή (25 Ιανουαρίου 1996)

Θέμα: Το ενιαίο νόμισμα «EURO» και οι τυφλοί ή τα άτομα με κακή όραση

Προκειμένου να καταστεί αποδεκτό μεταξύ του πληθυσμού το ενιαίο νόμισμα «Euro» θα χρειασθεί μία σοβαρή ενημερωτική εκστρατεία. Σημαντικό είναι ωστόσο το να ληφθούν υπόψη οι ανάγκες όλων των χρηστών του νομίσματος, όπως λόγου χάριν των τυφλών και των ατόμων με κακή όραση.

Πολλά από τα χρησιμοποιούμενα χαρτονομίσματα και κέρματα περιέχουν ήδη «σημάδια» που επιτρέπουν στους τυφλούς και τα άτομα με κακή όραση να τα αναγνωρίζουν. Είναι διατεθειμένη η Επιτροπή να λάβει υπόψη τα άτομα αυτά κατά την εκπόνηση της εξωτερικής εμφάνισης των εν λόγω χαρτονομισμάτων και κερμάτων; Τα διακριτικά αυτά σημάδια μπορούν εύκολα να ενσωματωθούν στην πρόταση και δεν θα επιβραδύνουν την παραγωγή από καμιά άποψη.

Δίδεται κατ' αυτόν τον τρόπο η ευκαιρία, όσον αφορά το νέο νόμισμα, να ληφθεί εξ αρχής υπόψη ένα συγκεκριμένο τμήμα του πληθυσμού. Εν προκειμένω, δεν είναι δυνατόν να υστερεί το «Euro» έναντι των εθνικών νομισμάτων.

Απάντηση του κ. de Silguy εξ ονόματος της Επιτροπής (12 Μαρτίου 1996)

Η Επιτροπή ήταν σε επαφή με τα τυφλά άτομα και τα άτομα με κακή όραση κατά την εκπόνηση του Πράσινου Βιβλίου της για το πέρασμα στο ενιαίο νόμισμα και συνεχίζει να λαμβάνει υπόψη τα ειδικά τους προβλήματα κατά την προετοιμασία των λεπτομερειών για το πέρασμα στο εύρο.

Κατά τον τρόπο αυτό η ευρωπαϊκή ένωση τυφλών και ατόμων με κακή όραση κλήθηκε να μετάσχει στις εργασίες της πρόσφατης στρογγυλής τράπεζας για το εύρο με αρμοδιότητα να καθορίσει τη στρατηγική ανακοίνωσης για την εισαγωγή του ενιαίου νομίσματος.

Όσον αφορά τα χαρτονομίσματα και τα κέρματα, η προετοιμασία τους εμπίπτει στην αρμοδιότητα της ομάδας εργασίας των διευθυντών νομισμάτων βάσει εντολής του Συμβουλίου Ecofin και του Ευρωπαϊκού Νομισματικού Ινστιτούτου (ΙΜΕ).

Η Επιτροπή έστρεψε την προσοχή της ομάδας εργασίας του ΙΜΕ στο πρόβλημα αυτό. Βάσει των πληροφοριών που διαθέτει, οι συστάσεις της ευρωπαϊκής ένωσης τυφλών και ατόμων με κακή όραση λήφθηκαν υπόψη και οργανώθηκαν διμερείς συναντήσεις.